**ikt.szám: ……../2021.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2021. november 3- én 18 óra 15 perckor megtartott rendkívüli nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Kolonics Szilvia

Tima Zoltán Ferenc

Tóth Péter

képviselők

**Távol van**: -

**Tanácskozási joggal jelen van:** Novák Edit aljegyző

Meghívott: -

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**44/2021.(XI.3.) önkormányzati határozat**

Nagyacsád Község Önkormányzatának képviselő-testülete 2021. november 3-i ülésének napirendjét az alábbiak szerint határozza meg:

1. Pályázati ügyek tárgyalása

Előadó: polgármester

1. A közművelődés helyi feladatainak ellátásáról szóló 12/2021. (X.11.) önkormányzati rendelet módosítása

Előadó: polgármester

1. a pénzbeli és természetbeni támogatásokról és az ezzel kapcsolatos eljárási szabályokról szóló 4/2021 (III.24.) önkormányzati rendelet módosítása

Előadó: polgármester

1. Vegyes ügyek

Előadó: polgármester

Napirendek tárgyalása:

**1)Pályázati ügyek tárgyalása**

**Előadó: polgármester**

Szalóky Nándor polgármester elmondja, hogy MFP-ban eszközbeszerzésre elnyert pályázathoz friss árajánlatokra volt szükség, mivel már nem érvényesek az árajánlatok. Sajnos azon az áron már nem lehet megvásárolni az eszközöket, szükséges önrészt hozzátenni. Ismerteti az árajánlatokat. 300 ezer Ft-ot kell hozzátenni önerőből az áremelkedések miatt.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**45/2021.(XI.3.) önkormányzati határozat**

Nagyacsád Község Önkormányzata Képviselő-testülete úgy dönt, hogy a Magyar Falu Program keretében elnyert 1003111680 azonosítószámú, 3287974206 projekt azonosítószámú pályázat megvalósításhoz a következő, legalacsonyabb összegű árajánlatokat fogadja el:

* Agrotechnik-Traktor Kft (2800 Tatabánya, Cementgyári út 2464/7. bruttó 13.212.348.- Ft összegben,
* Andl Kft (8500 Pápa, Külső-Veszprémi út 64.) 1.219.680.- Ft összegben
* Mega Duó Szabó László EV. (8500 Pápa, Vásár tér 4. 1/3.) 848. 226.- Ft összegben.

Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**2)** **A közművelődés helyi feladatainak ellátásáról szóló 12/2021. (X.11.) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy a Veszprém Megyei Kormányhivatal vizsgálta az önkormányzatok kulturális rendeleteit. A korábbi ülésen elfogadott rendeletünkben két hiba volt, a preambulumban nem lehet hivatkozni az Alaptörvényre, valamint a rendelet hatályát sem lehet meghatározni, hatályon kívül kell helyezni az arra vonatkozó rendelkezést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**13/2021.(XI.4) önkormányzati rendelete**

Nagyacsád község Önkormányzat Képviselő-testülete úgy döntött, hogy a közművelődés helyi feladatainak ellátásáról szóló 12/2021. (X.11.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3) a pénzbeli és természetbeni támogatásokról és az ezzel kapcsolatos eljárási szabályokról szóló 4/2021 (III.24.) önkormányzati rendelet módosítása**

**Előadó: polgármester**

Szalóky Nándor polgármester elmondja, hogy a szociális normatíva keret lehetővé teszi az ellátások körének bővítését. Minden évben próbálnak támogatást nyújtani a 65 évet betöltött lakosságnak, így a karácsony közeledtével. Javasolja, hogy idén is csomagot kapjanak az idősek, mivel tavaly nagy sikere volt. 15.500 Ft értékben van lehetőség a csomagok megvásárlására. Javasolja a rendelet módosítását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen és 1 nem szavazattal, tartózkodás nélkül a következő rendeletet alkotja:

**14/2021.(XI.4) önkormányzati rendelete**

Nagyacsád község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 4/2021 (III.24.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Vegyes ügyek**

**Előadó: polgármester**

Szalóky Nádor polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2021. november 3-i nyilvános ülést 19 óra 20 perckor berekeszti.

K.m.f.

Szalóky Nándor Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző